##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.01.2025. – 30.06.2025. године**

**Бијељина, јул 2025. године**

**Током временског периода од 01.01. до 30.06.2025. године предузете су све расположиве мјере и радње у циљу укупног побољшања стања безбједности и очувања стабилног безбједносног амбијента, а анализирајући све чињенице и резултате рада – укупно стање безбједности на подручју града Бијељина можемо цијенити као задовољавајуће.**

**У посматраном периоду, евидентирано је 351 кривично дјело, односно 9,7 % више кривичних дјела него у упоредном периоду прошле године, од чега је 188 дјела по непознатом извршиоцу, а 163 по познатом извршиоцу. Укупно је расвијетљено 152 дјела, а коефицијент укупне расвијетљености је 89,5%.**

**Такође, расвијетљена су и сва кривична дјела у којима је постојала повећана узнемиреност грађана.**

**Неопходно је истаћи да је на повећање броја расвијетљених дјела у знатној мјери утицао и пројекат видео-надзора јавних површина**, а до сада је на подручју Бијељине укупно инсталирано **135 камера на 57 локација, од којих су 16 АНПР камере**.

Друга фаза изградње видео надзора у Бијељини је дефинисана  Елаборатом II фаза, који је предат Градској управи на поступање 2021. године али ова фаза није до данас започета. Другом фазом планирано је  укупно 54 локације и 117 камера.  Дакле, **цијелокупни систем видео надзора, након окончања прве и друге фазе, би се састојао од  254 камере на 111 локација, што би у великој мјери утицало на безбједност грађана и на проценат расвјетљености кривичних дјела.**

У периоду јануар-јул 2025. године, **Полицијска управа Бијељина, односно полицијске станице на подручју града Бијељина,**  су надлежним тужилаштвима поднијеле **257 извјештаја** против **284 лица**, због основа сумње да су починили **351 кривично дјело**. У наведеном периоду је евидентирано **четрнаест малољетних делинквената и 47 повратника у вршењу кривичних дјела**.

|  |  |  |  |  |
| --- | --- | --- | --- | --- |
| ***р.б.*** | **КРИМИНАЛИТЕТ** | ***I-VI***  ***2025.*** | ***I-VI***  ***2024.*** | ***+ -***  ***%*** |
| ***1.*** | ***Број евидентираних кривичних дјела*** | ***351*** | ***320*** | ***9,7*** |
| *1.2.* | *број кривичних дјела по НН* | ***188*** | ***117*** | ***60,7*** |
| ***2.*** | ***Број поднесених извјештаја тужилаштву*** | ***257*** | ***273*** | ***-5,9*** |
| ***3.*** | ***Број пријављених лица*** | ***284*** | ***281*** | ***1,1*** |
| ***-*** | * *Малољетника* | *14* | *10* | *40* |
| ***-*** | * *Повратника* | *47* | *53* | *-11,3* |
| ***4.*** | ***Укупно расвијетљено*** | ***315*** | ***282*** | ***11,7*** |
| ***5.*** | ***Коефицијент укупне расвијетљености*** | ***89,5%*** | ***87,6%*** | ***2,2*** |
| ***6.*** | ***Коефицијент расвијетљености по нн*** | ***80,4%*** | ***66,4%*** | ***21,1*** |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирано је 293 кривична дјела општег криминалитета по КЗ РС, 23 дјела злоупотребе опојних дрога, 17 дјелa привредног криминалитета и 18 кривичних дјела из области безбједности саобраћаја.**

|  |  |  |  |  |
| --- | --- | --- | --- | --- |
| ***р.б.*** | **СТРУКТУРА КРИМИНАЛИТЕТА** | ***I-VI***  ***2025.*** | ***I-VI***  ***2024*** | ***+ -***  ***%*** |
| ***1.1.*** | ***Општи криминалитет БиХ и РС (укупно)*** | ***293*** | ***246*** | ***19,1*** |
| ***1.2.*** | ***Злоупотреба опојних дрога БиХ и РС (укупно*** | ***23*** | ***18*** | ***-27,8*** |
| ***1.3.*** | ***Привредни криминалитет БиХ и РС (укупно)*** | ***17*** | ***31*** | ***-45,2*** |
| ***1.4.*** | ***КД у области безбједности саобраћаја*** | ***18*** | ***25*** | ***-28*** |
| ***2.*** | ***Укупно КД*** | ***351*** | ***320*** | ***9,7*** |

Као и претходних година, у извјештајном периоду је евидентирано највише кривичних дјела општег криминалитета. Број кривичних дјела **општег криминалитета КЗ РС (293) је већи**  за **19,1%** у односу на упоредни период, а укупан **коефицијент расвијетљености ових кривичних дјела износи 87,4 %.**

Анализирајући структуру кривичних дјела, највећи број дјела општег криминала чине **имовинска кривична дјела (142), а наведених дјела је значајно више, односно за 24,6 % више, у односу на исти период прошле године. За евидентирана кривична дјела против имовине – поднесено је 108 извјештаја, против 108 лица, а укупно је разријешено 108 дјела имовинског карактера. Коефицијент укупне расвијетљености износи 75,5 %.**

Од тежих имовинских кривичних дјела евидентирано је 42 КД **тешких крађа што је више за 27,3%, док је број КД''Крађа'' 42, односно више за 50% у односу на период јануар-јун 2025. године . Евидентирана су четири кривична дјела ''Разбојништво'' и сва су расвјетљена.**

|  |  |  |  |  |  |
| --- | --- | --- | --- | --- | --- |
| ***рб*** | ***Чл. КЗ РС*** | **КРИВИЧНА ДЈЕЛА ПРОТИВ ИМОВИНЕ** | ***I-VI***  ***2025.*** | ***I-VI***  ***2024*** | ***+ -***  ***%*** |
| ***1.1.*** | ***224.*** | ***Крађа*** | ***42*** | ***28*** | ***50*** |
| *1.2.* | *226.* | *Тешка крађа* | *42* | *33* | *27,3* |
| ***1.3.*** | ***227.*** | ***Разбојништво*** | ***4*** | ***3*** | ***33.3*** |
| *1.4.* | *228.* | *Разбојничка крађа* | *-* | *-* | *-* |
| ***1.*** | *-* | ***УКУПНО ЕВИДЕНТИРАНИХ КД ПРОТИВ ИМОВИНЕ*** | *142* | *114* | *24,6* |
| *1.а.* | *-* | * *од тога извршено по НН* | *129* | *90* | *43,3* |
| ***2.*** | ***-*** | ***Број поднесених извјештаја тужилаштву*** | *108* | *105* | *2,9* |
| ***43,23.*** | ***-*** | ***Број пријављених лица*** | *108* | *80* | *35* |
| ***4.*** | | *Укупно разрјешено КД против имовине* | *108* | *80* | *35* |
| ***5.1.*** | | ***Коефицијент укупне расвијетљености (%)*** | ***75,7%*** | ***69%*** | ***9,4*** |
| ***5.2.*** | | ***Коефицијент расвијетљености по НН (%)*** | ***73,1%*** | ***60,9%*** | ***20*** |

Током посамтраног периода 2024. године - пријављено је **28** **кривичних дјела против живота и тијела, за 30%** мање него у упоредном периоду 2024. године. **Коефицијент укупне расвијетљености кривичних дјела против живота и тијела износи 96,4%.**

У временском периоду јануар-јун 2025. године евидентирано је једно **кривично дјело против полног** **интегритета, а ријеч је о кривичном дјелу “Полно узнемиравање“, а кривична дјела из области сексуалног злостављања и искориштавања дјетета нису евидентирана.**

**Током посматраног периода, сва евидентирана лица са обавезом јављања извршила су своју обавезу у складу са Законом о посебном регистру правоснажно осуђених за кривична дјела сексуалне злоупотребе и искориштавања дјеце.**

Посматрајући структуру осталих кривичних дјела општег криминалитета, најбројнија су кривична дјела против брака и породице (48 кривичнa дјела), гдје се највећи број односи на КД ''Насиље у породици или породичној заједници (40) .

У области **привредног криминалитета**, у анализираном периоду**,**  откривено је **17 кривичних дјела**, док je у упоредном периоду прошле године евидентиранo 28 кривичних дјела из ове области. Надлежном тужилаштву је поднесено 10 извјештаја против 22 лица, а евидентирана је **материјална штета** у износу од **548.660.50 КМ** и противправна имовинска корист у износу од **574.667.60 КМ.** Свих 17 кривичних дјела привредног криминалитета су коруптивног карактера.

Током извјештајног периода, на подручју града Бијељина, евидентирано је **23 кривична дјела** из области злоупотребе опојних дрога, од чега је 19 КД ''Неовлаштена производња и промет опојних дрога'' из члана 207. КЗ РС и 4 КД ''Омогућавање уживања опојних дрога'' из члана 208. КЗ РС, а током јануар-јул 2025.године је за наведена кривична дјела надлежним тужилаштвима поднијето 20 извјештаја о почињеном кривичном дјелу против 28 лица .

Полицијски службеници Полицијске управе Бијељина, радећи на откривању и документовању ових кривичних дјела, претресањем возила и стамбених објеката, пронашли су знатне количине наоружања, муниције и других предмета који потичу од извршења кривичних дјела.

Укупно је током анализираног периода извршено 63 претреса станова, возила и других просторија, а извршенo je и претресaње 70 лица. По основу Закона о кривичном поступку 143 лица је лишено слободе .

Полицијски службеници МУП РС у периоду јануар-јун 2025.године, на територији  града Бијељина, нису евидентирали мигранте који су илегално прешли границу БиХ. У посматраном периоду нису забиљежена кривична дјела који су почињени од стране миграната, нити кривична дјела на штету истих.

**ПРИЈЕДЛОГ МЈЕРА ЗА УНАПРЕЂЕЊЕ СТАЊА У ОБЛАСТИ КРИМИНАЛИТЕТА**

* + Наставити са већ започетим процесом успостављања видео надзора јавних површина на фрекфентним раскрсницама и другим локацијама у граду Бијељина.
  + Наставити са организовањем, формирањем и радом радних група из различитих области друштвеног дјеловања, а све у циљу сузбијања различитих друштвено-штетних појава .

**Н А Ч Е Л Н И К ПУ**

Јовица Василић