**ПЛАН**

**ЗА ИЗМИРЕЊЕ НЕИЗМИРЕНИХ ОБАВЕЗА ПРЕНЕСЕНИХ ИЗ**

**ПРЕТХОДНОГ ПЕРИОДА**

1. **Правни основ за доношење Плана**

Правни основ за доношење Плана за измирење неизмирених обавеза садржан је у члану 30. Закона о фискалној одговорности у Републици Српској („Службени гласник Републике Српске“ број: 94/15 и 62/18), којим је прописано да општине/градови, који имају пренесене обавезе из претходног периода, потребно је да припреме план за измирење неизмирених обавеза, са мишљењем прибављеним од Фискалног савјета, који ће усвојити орган надлежан за усвајање њиховог буџета.

Чланом 3. тачка 25) Закона о фискалној одговорности у Републици Српској („Службени гласник Републике Српске“ број: 94/15 и 62/18), дефинисан је појам „неизмирених обавеза из претходних периода“, те се под наведеним подразумијевају обавезе које су доспјеле на плаћање а нису измирене у претходној години, односно, у претходним годинама.

Чланом 9. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општина/град дужан да изради план за измирење неизмирених обавеза пренесених из претходног периода, када такве обавезе постоје, најкасније до 15. априла текуће године, и да га достави Фискалном савјету ради давања мишљења.

1. **Општи подаци о финансијском стању – фонд 01**

**2.А) 2023. година – фонд 01**

Консолидованим финансијским извјештајем о извршењу буџета за 2023. годину, по Периодичном извјештају о извршењу буџета (ПИБ) од 01.01. до 31.12.2023. године, утврђено је да је Град Бијељина за 2023. годину остварио позитивну разлику у финансирању/суфицит у износу **2.610.9723,00** **КМ**.

*Табела 1: Консолидовани финансијски извјештај о извршењу буџета Града Бијељина за 2023. годину (у КМ)*

|  |  |  |  |
| --- | --- | --- | --- |
|  | **ОПИС** | **БУЏЕТ 2023. ГОДИНА** | **ИЗВРШЕЊЕ 2023. ГОДИНА** |
| А | Буџетски приходи | 66.157.874,00 | 67.755.937,00 |
| Б | Буџетски расходи | 51.902.662,00 | 53.132.661,00 |
| В | Бруто буџетски суфицит/дефицит (А-Б) | 14.255.212,00 | 14.623.276,00 |
| Г | Нето издаци за нефинансијску имовину | -9.781.490,00 | -7.474.170,00 |
| Д | Буџетски суфицит/дефицит (В+Г) | 4.473.722,00 | 7.149.106,00 |
| Ђ | Нето финансирање (Е+Ж+З+И) | -4.473.722,00 | -4.538.134,00 |
| Е | Нето примици од финансијске имовине | 0,00 | 0,00 |
| Ж | Нето задуживање | -5.456.450,00 | -5.374.365,00 |
| З | Остали нето примици | -84.062,00 | -101.783,00 |
| И | Расподјела суфицита из ранијих година (неутрошена кредитна средства из 2020.године) | 1.066.790,00 | 938.014,00 |
| Ј | Разлика у финансирању (Д+Ђ) | 0,00 | 2.610.972,00 |

Наплаћени приходи и примици Града Бијељина у 2023.години износе **68.591.829,00 КМ**.

Од износа 1.066.790,00 КМ, колико је у 2023.години било укупно расположиво неутрошених, кредитних средстава пренијетих из ранијег периода, искоришћено је **938.014,00 КМ**.

**Према томе, укупни приходи и примици који утичу на финансијски резултат 2023.године износе 69.529.843,00 (68.591.829+938.014), што је за 944.679,00 КМ више у односу на план.**

У финансијским извјештајима за 2023.годину је евидентирано извршење планираних расхода и издатака у износу **66.918.871,00 КМ**.

(У овом износу обухваћено је и резервисање буџетских средстава у износу 3.653.312,20 КМ, по основу уговора који су закључени у 2023. години, а фактуре које ће стићи за плаћање у 2024. години. Резервисање је извршено у складу са Чланом 104. Правилника о буџетским класификацијама, садржини рачуна и примјени контног оквира за буџетске кориснике.)

**Према томе, укупни приказани расходи и издаци који утичу на финансијски резултат 2023.године износе 66.918.871,00 КМ, што је за 1.666.293,00 КМ мање у односу на план.**

**Произилази, да је усљед за 944.679,00 КМ виших прихода и примитака, и за 1.666.293,00 КМ нижих расхода и издатака, Град Бијељина за 2023.годину остварио суфицит у износу 2.610.972,00 КМ (944.679+1.666.293).**

Овдје нису обухваћени расходи и издаци у износу 10.689.321,58 КМ који су евидентирани на обрачунским расходима (група 471), јер су у 2023.години створени преко буџетом планираних средстава. Обавезе по основу ових расхода су измирене прије израде Плана за измирење неизмирених обавеза за 2023.годину, о чему смо Вас већ раније обавјестили, те нису сматране неизмиреним обавезама.

**2.Б) 2024. година – фонд 01**

Консолидованим финансијским извјештајем о извршењу буџета за 2024. годину, по Периодичном извјештају о извршењу буџета (ПИБ) од 01.01. до 31.12.2024. године, утврђено је да је Град Бијељина за 2024. годину остварио позитивну разлику у финансирању/суфицит у износу **7.521.307,00** **КМ**.

*Табела 2: Консолидовани финансијски извјештај о извршењу буџета Града Бијељина за 2024. годину (у КМ)*

|  |  |  |  |
| --- | --- | --- | --- |
|  | **ОПИС** | **БУЏЕТ 2024. ГОДИНА** | **ИЗВРШЕЊЕ 2024. ГОДИНА** |
| А | Буџетски приходи | 71.842.185,00 | 76.202.997,00 |
| Б | Буџетски расходи | 59.322.615,00 | 58.470.374,00 |
| В | Бруто буџетски суфицит/дефицит (А-Б) | 12.519.570,00 | 17.732.623,00 |
| Г | Нето издаци за нефинансијску имовину | -8.924.874,00 | -6.840.871,00 |
| Д | Буџетски суфицит/дефицит (В+Г) | 3.594.696,00 | 10.891.752,00 |
| Ђ | Нето финансирање (Е+Ж+З+И) | -3.594.696,00 | -3.370.445,00 |
| Е | Нето примици од финансијске имовине | 0,00 | 0,00 |
| Ж | Нето задуживање | -4.635.634,00 | -3.404.950,00 |
| З | Остали нето примици | 15.938,00 | -85.495,00 |
| И | Расподјела суфицита из ранијих година (неутрошена намјенска средства прикупљена од водних накнада) | 1.025.000,00 | 120.000,00 |
| Ј | Разлика у финансирању (Д+Ђ) | 0,00 | 7.521.307,00 |

Наплаћени приходи и примици Града Бијељина у 2024.години износе **78.329.286,00 КМ**, од чега се 1.029.090,00 КМ односи на примитке од задуживања.

Од износа 1.025.000,00 КМ, колико је у 2024.години било укупно расположиво неутрошених намјенских средстава прикупљених од водних накнада из ранијег периода, искоришћено је **120.000,00 КМ**.

**Према томе, укупни приходи и примици који утичу на финансијски резултат 2024.године износе 78.449.286,00 (78.329.286+120.000), што је за 4.278.051,00 КМ више у односу на план.**

У финансијским извјештајима за 2024.годину је евидентирано извршење планираних расхода и издатака у износу **70.927.979,00 КМ**.

(У овом износу обухваћено је и резервисање буџетских средстава у износу 3.372.981,06 КМ, по основу уговора који су закључени у 2024. години, а фактуре које ће стићи за плаћање у 2025. години. Резервисање је извршено у складу са Чланом 104. Правилника о буџетским класификацијама, садржини рачуна и примјени контног оквира за буџетске кориснике.)

**Према томе, укупни приказани расходи и издаци који утичу на финансијски резултат 2024.године износе 70.927.979 КМ, што је за 3.243.256,00 КМ мање у односу на план.**

**Произилази, да је усљед за 4.278.051,00 КМ виших прихода и примитака, и за 3.243.256,00 КМ нижих расхода и издатака, Град Бијељина за 2024.годину остварио суфицит у износу 7.521.307,00 КМ (4.278.051+3.243.256).**

Овдје нису обухваћени расходи и издаци, у износу 19.226.974,89 КМ које су у 2024.години створени преко буџетом планираних средстава, те нису теретили класу 4, расхода (осим обрачунских) и класе 5 и 6 издатака. Обавезе по основу ових расхода су већим дијелом измирене и то у износу 16.634.604,16 КМ, прије израде Плана за измирење неизмирених обавеза за 2024.годину, па немају третман неизмирене обавезе. Остатак од 2.592.370,73 КМ остао је неизмирен и сматра се неизмиреним обавезама, што је детаљније образложено у тачки 3.Б) овог Плана.

У 2024.години Град није имао ребаланс буџета, па је због тога велико одступање остварених прихода у односу на планиране. Такође, одступање је и код расхода и издатака, јер сви расходи и издаци који су планирани првим планом нису реализовани до краја године, а при том су настали други, непланирани расходи.

У складу са чланом 35. Закона о буџетском систему РС („Службени гласник“ бр. 121/12, 52/14, 103/15 и 15/16), Одјељење за финансије је у мају 2024.године покренуло процедуру за доношење и усвајање Одлуке о усвајању Ребаланса буџета Града Бијељина за 2024.годину.

Основни разлози за израду ребаланса буџета Града Бијељина су били:

* Усклађивање плана прихода и примитака на основу остварења у 2024. години,
* Обезбјеђивање средстава за рачуноводствено евидентирање принудне наплате по налогу Министарства финансија РС, по основу датих гаранција за кредитно задужење ЈП „Еко-Деп“ за ино кредите WB IBRD 76290, WB IDA 36721 и WB IDA 36720,
* Обезбјеђивање средстава за рачуноводствено евидентирање принудне наплате по налогу Министарства финансија РС, по основу датих гаранција за кредитно задужење АД „Водовод и канализација“ за ино кредит ЕBRD 40775,
* Обезбјеђивање средстава за рачуноводствено евидентирање принудне наплате по налогу „Наша банка“, по основу датих гаранција за кредитно задужење ЈУ „Бања Дворови“ за кредит узет 2018.године,
* Обезбјеђивање недостајућих средстава за лична примања нижих буџетских корисника и остале обавезе које су створене у 2024.години, а за чије измирење није обезбјеђено довољно средства у буџету Града Бијељина, и
* Реализација краткорочног кредитног задужења у износу 1.029.090,00 КМ, у складу са Одлуком о краткорочном кредитном задужењу Града Бијељина за измирење штете настале услед олујног времена на подручју Града Бијељина, број: 01-022-21/24, од 4.4.2024.године.

У Нацрту ребаланса буџета Града Бијељина за 2024. годину планирана су средства у износу 78.825.848,00 KM**.**

Након што су проведене све прописане процедуре везане за утврђивање Нацрта Одлуке о усвајању Ребаланса буџета Града Бијељина за 2024.годину, Скупштина Града је на другом наставку 1. сједнице одржане 31.12.2024.године донијела Закључак, број: 01-013-1-1/24 којим се усваја Нацрт Одлуке о усвајању ребаланса буџета Града Бијељина за 2024.годину.

У складу са донесеним Закључком, Одјељење за финансије је спровело Јавну расправу на Нацрт ребаланса буџета Града Бијељина за 2024.годину, те сачинило Приједлог Одлуке о усвајању ребаланса буџета Града Бијељина за 2024.годину.

Градоначелник Града Бијељина се актом број: 02-014-1-181/25, од 06.02.2025.године, обратио Министарству финансија РС са захтјевом за тумачење, да ли по истеку 2024.године, има основа упућивати на сагласност Приједлог Одлуке о ребалансу буџета Града Бијељина за 2024.годину.

Министарство финансија РС је доставило одговор са тумачењем да се одлуке о усвајању и извршењу ребаланса града доносе за период од једне фискалне године и да важе за ту фискалну годину, те не постоји могућност ребаланса буџета града за 2024.годину у фебруару 2025.године.

Поштујући овај одговор, сачињени Приједлог Одлуке о усвајању ребаланса буџета Града Бијељина за 2024.годину није ни достављен у Министарство финансија РС на сагласност, па тиме ни на Скупштину Града.

1. **Неизмирене обавезе – обавезе доспјеле за плаћање, а нису измирене у претходној години**

Неизмирене обавезе су дефинисане у члану 3. тачка 25) Закона о фискалној одговорности у Републици Српској („Службени гласник Републике Српске“ број: 94/15 и 62/18), као обавезе из претходног периода која су доспјеле за плаћање, а нису измирене у претходној години, односно претходним годинама.

Стање укупног износа неизмирених обавеза на дан 31.12.2024. године, износи **12.097.815,02 КМ**.

|  |  |  |  |
| --- | --- | --- | --- |
| *Табела 3: Неизмирене обавезе доспјеле на плаћање 31.12.2024. год (уКМ)- стање на 07.04.2025.* | | | |
| **ПОТРОШАЧКА ЈЕДИНИЦА** | **НЕИЗМИРЕНЕ ОБАВЕЗЕ КОЈЕ СУ ТЕРЕТИЛЕ РАСХОДЕ ИЛИ ИЗДАТКЕ У БУЏЕТУ 2024. ГОДИНЕ** | **НЕИЗМИРЕНЕ ОБАВЕЗЕ КОЈЕ НИСУ ТЕРЕТИЛЕ РАСХОДЕ ИЛИ ИЗДАТКЕ У БУЏЕТУ 2024. ГОДИНЕ (НЕГО СУ ЕВИДЕНТИРАНЕ КАО ОБРАЧУНСКИ РАСХОДИ 471)** | **НАПОМЕНА** |
| *1* | *2* | *3* | *4* |
| СКУПШТИНА ГРАДА | 1.103.925,36 | 0,00 |  |
| КАБИНЕТ ГРАДОНАЧЕЛНИКА | 134.693,60 | 0,00 |  |
| ТЕРИТОРИЈАЛНА ВАТРОГАСНА ЈЕДИНИЦА | 291,90 | 0,00 |  |
| ОДСЈЕК ЗА ЛОКАЛНИ ЕКОНОМСКИ РАЗВОЈ И ЕИ | 90.000,00 | 0,00 |  |
| ОДЈЕЉЕЊЕ ЗА ФИНАНСИЈЕ | 720.381,52 | 0,00 |  |
| ОДЈЕЉЕЊЕ ЗА ПРИВРЕДУ | 958,23 | 0,00 |  |
| ОДЈЕЉЕЊЕ ЗА ПОЉОПРИВРЕДУ | 960.228,57 | 2.264.035,62 | износ 2.264.035,62 KM ће се планирати у ребалансу буџета Града Бијељина за 2025.годину на контима групе 631 |
| ОДЈЕЉЕЊЕ ЗА ПРОСТОРНО УРЕЂЕЊЕ | 675,19 | 0,00 |  |
| ОДЈЕЉЕЊЕ ЗА СТАМБЕНО - КОМУНАЛНЕ ПОСЛОВЕ И ЗЖС | 1.970.035,30 | 0,00 |  |
| ОДЈЕЉЕЊЕ ЗА БОРАЧКО - ИНВАЛИДСКУ И ЦЗ | 90.402,39 | 0,00 |  |
| ОДЈЕЉЕЊЕ ЗА ДРУШТВЕНЕ ДЈЕЛАТНОСТИ | 1.580.904,74 | 0,00 |  |
| ОДЈЕЉЕЊЕ ЗА ИНСПЕКЦИЈСКЕ ПОСЛОВЕ | 5.074,50 | 0,00 |  |
| ОДЈЕЉЕЊЕ ЗА КОМУНАЛНУ ПОЛИЦИЈУ | 28,13 | 0,00 |  |
| ОДСЈЕК ЗАЈЕДНИЧКИХ ПОСЛОВА | 144.145,92 | 0,00 |  |
| ОДСЈЕК ЗА ПОСЛОВЕ МЈЕСНИХ ЗАЈЕДНИЦА | 1.875,20 | 0,00 |  |
| ОДСЈЕК ЗА ИНФОРМАЦИОНЕ ТЕХНОЛОГИЈЕ | 71.777,77 | 0,00 |  |
| ЦЕНТАР ЗА СОЦИЈАЛНИ РАД | 299.931,70 | 0,00 |  |
| СОЦИЈАЛНА ЗАШТИТА | 646.455,54 | 0,00 |  |
| ДЈЕЧИЈИ ВРТИЋ "ЧИКА ЈОВА ЗМАЈ" | 340.295,98 | 282.871,94 | износ 283.000,00 КМ је планиран у буџету Града Бијељина за 2025. годину на конту 631 900, у оквиру ПЈТ Дјечији вртић "Чика Јова Змај" |
| ЦЕНТАР ЗА КУЛТУРУ "СЕМБЕРИЈА" | 111.303,26 | 0,00 |  |
| МУЗЕЈ СЕМБЕРИЈЕ | 35.614,02 | 0,00 |  |
| СКУД "СЕМБЕРИЈА" | 39.151,07 | 0,00 |  |
| ПОЗОРИШТЕ "СЕМБЕРИЈА" | 41.533,67 | 0,00 |  |
| ТУРИСТИЧКА ОРГАНИЗАЦИЈА БИЈЕЉИНА | 66.032,79 | 0,00 |  |
| РАЗВОЈНА АГЕНЦИЈА | 392.588,31 | 0,00 |  |
| ГИМНАЗИЈА "ФИЛИП ВИШЊИЋ" БИЈЕЉИНА | 51.164,39 | 0,00 |  |
| ЕКОНОМСКА ШКОЛА | 62.057,48 | 0,00 |  |
| ПОЉОПРИВРЕДНА И МЕДИЦИНСКА ШКОЛА | 175.106,91 | 0,00 |  |
| ТЕХНИЧКА ШКОЛА "МИХАЈЛО ПУПИН" | 122.876,06 | 0,00 |  |
| СРЕДЊА СТРУЧНА ШКОЛА ЈАЊА | 58.260,41 | 0,00 |  |
| НАРОДНА БИБЛИОТЕКА "ФИЛИП ВИШЊИЋ" | 159.763,70 | 0,00 |  |
| МУЗИЧКА ШКОЛА "С.С. МОКРАЊАЦ" | 27.910,68 | 0,00 |  |
| ТРЕЗОР - ГЕНЕРАЛНИ КОД | 0,00 | 45.463,17 | износ 45.463,17 KM ће се планирати у ребалансу буџета Града Бијељина за 2025.годину на контима групе 631 |
| **УКУПНО** | **9.505.444,29** | **2.592.370,73** |  |
| **УКУПНЕ НЕИЗМИРЕНЕ ОБАВЕЗЕ 2024. ГОДИНА *(2+3)*** | | | **12.097.815,02** |

**3.А) Неизмирене обавезе – за које су обезбјеђена буџетска средства и евидентиране су на обрачунској основи**

Укупан износ неизмирених обавеза за које су обезбјеђена буџетска средства и које су евидентиране на обрачунској основи износи **9.505.444,29 КМ.**

Издаци који су настали по основу ових обавеза теретили су расходе на класи 4 (осим обрачунских) и издатке на класи 5 и 6 у буџету Града Бијељина за 2024.годину.

Измирење ових обавеза планирано је из властитих средстава Града, у периоду од наредне три године (2025.-2027.година), и то на начин што ће се у 2025.години измирити око 1.500.000 КМ, а у 2026. и 2027. години по приближно 4.000.000 КМ.

**3.Б) Неизмирене обавезе – које су створене изнад висине расположивих средстава утврђених буџетом**

Укупан износ неизмирених обавеза, које су створене изнад висине расположивих средстава утврђених буџетом у 2024. години, износи **2.592.370,73 КМ.** Ова врста обавеза описана је чланом 10. став (4) Закона о фискалној одговорности у Републици Српској „Службени гласник Републике Српске“ број: 94/15 и 62/18.

Издаци за обавезе које су створене изнад висине расположивих средстава утврђених буџетом Града Бијељина за 2024.годину, евидентирани су на економском коду 471 919 – Остали расходи обрачунског карактера.

Ови расходи су евидентирани у укупном износу 19.226.974,89 КМ, али је дио, у износу 16.634.604,16 КМ, измирен до израде овог Плана, па се не сматра неизмиреном обавезом.

Ове неизмирене обавезе се односе на сљедеће:

►Неизмирене обавезе у оквиру ПЈТ Одјељење за пољопривреду у укупном износу 2.264.035,62 КМ, и то:

* Обавезе за суфинансирање куповине сеоских кућа са окућницом на територији Града Бијељина, по основу Одлуке о додјели бесповратних средстава за суфинансирање куповине сеоске куће са окућницом на територији Града Бијељина („Службени гласник Града Бијељина“, бр: 12/24) и Наредбе Градоначелника 02-014-487/25 од 18.03.2025.године;
* Обавезе за исплату премије за произведену и предату пшеницу рода 2024.године, по основу Одлуке о програму кориштења средстава за подршку пољопривредној производњи у 2024.години („Службени гласник Града Бијељина“, бр: 08/24), Правилника о начину и условима подршке у пољопривредној производњи за 2024.годину и Наредбе Градоначелника 02-014-487/25 од 18.03.2025.године;
* Обавеза по основу исплате подстицаја пољопривредним произвођачима преко Аграрног фонда, по основу Одлуке о програму кориштења средстава за подршку пољопривредној производњи у 2024.години („Службени гласник Града Бијељина“, бр: 08/24), захтјева Аграрног фонда и Наредбе Градоначелника 02-014-487/25 од 18.03.2025.године.

Ове обавезе ће се измирити у 2025.години, а буџетска средства за евидентирање издатака по основу ових обавеза ће се планирати приликом израде ребаланса буџета Града Бијељина за 2025.годину, на конту 631 900 - Остали издаци.

►Неизмирене обавезе у оквиру ПЈТ Дјечији вртић „Чика Јова Змај“ у укупном износу 282.871,94 КМ, и то:

* Обавезе за набавку робе и услуга (обавезе за набавку хране, материјала за образовање, исплату накнада и др.)
* Обавезе за лична примања запослених у ЈУ Дјечији вртић „Чика Јова Змај“ за децембар 2024.године

Ове обавезе ће се измирити у 2025.години, а буџетска средства за евидентирање издатака по основу ових обавеза су планирана у буџету Града Бијељина за 2025.годину, на конту 631 900 – Остали издаци, у оквиру ПЈТ Дјечији вртић „Чика Јова Змај“.

►Неизмирене обавезе у оквиру ПЈТ Трезор – Генерални код у укупном износу 45.463,17 КМ, и то:

* Обавезе по основу поврата погрешно или више уплаћених јавних прихода из ранијег периода по правоснажним рјешењим ПУ РС.

Ове обавезе ће се измирити у 2025.години, а буџетска средства за евидентирање издатака по основу ових обавеза ће се планирати приликом израде ребаланса буџета Града Бијељина за 2025.годину, на конту 631 900 - Остали издаци.

1. **Подаци о буџету**

Одлуком о буџету Града Бијељина за 2023. годину („Службени гласник Града Бијељина“ број 2/23) утврђена су буџетска средства у износу 68.585.164,00 КМ.

Одлуком о буџету Града Бијељина за 2024. годину („Службени гласник Града Бијељина“ број 1/24) утврђена су буџетска средства у износу 74.171.235,00 КМ.

Одлуком о буџету Града Бијељина за 2025.годину („Службени гласник Града Бијељина“ број 5/25) утврђена су буџетска средства у износу 84.775.244,00 КМ.

*Табела 4: Структура буџета - финансијског плана (фонд 01) за текућу и претходне двије године (у КМ)*

|  |  |  |  |  |
| --- | --- | --- | --- | --- |
| **РБ** | **ПОЗИЦИЈА** | **БУЏЕТ 2023. год** | **БУЏЕТ 2024. год** | **БУЏЕТ 2025. год** |
| 1 | Приходи+грантови | 62.340.874,00 | 67.328.185,00 | 76.990.244,00 |
| 2 | Трансфери од других буџетских јединица | 3.817.000,00 | 4.514.000,00 | 5.468.000,00 |
| 3 | Примици за нефинансијску имовину | 845.400,00 | 622.500,00 | 672.000,00 |
| А | УКУПНО приходи и примици (1+2+3) | 67.003.274,00 | 72.464.685,00 | 83.130.244,00 |
| 4 | Расходи+буџетска резерва | 48.561.762,00 | 55.451.715,00 | 62.632.261,00 |
| 5 | Трансфери другим буџетским јединицама | 3.340.900,00 | 3.870.900,00 | 4.223.900,00 |
| 6 | Издаци за нефинансијску имовину | 10.626.890,00 | 9.547.374,00 | 11.804.955,00 |
| Б | УКУПНО РАСХОДИ И ИЗДАЦИ (4+5+6) | 62.529.552,00 | 68.869.989,00 | 78.661.116,00 |
| В | СУФИЦИТ/ДЕФИЦИТ (А-Б) | 4.473.722,00 | 3.594.696,00 | 4.469.128,00 |
| 7 | Примици од финансијске имовине и задуживања | 0,00 | 0,00 | 0,00 |
| 8 | Издаци за отплату дугова | 5.456.450,00 | 4.635.634,00 | 4.475.066,00 |
| Г | НЕТО ЗАДУЖИВАЊЕ (7-8) | -5.456.450,00 | -4.635.634,00 | -4.475.066,00 |
| Д | УКУПАН БУЏЕТ (А+7)или(Б+8) | 67.003.274,00 | 72.464.685,00 | 83.130.244,00 |
| 9 | Остали примици | 515.100,00 | 681.550,00 | 715.000,00 |
| 10 | Остали издаци | 599.162,00 | 665.612,00 | 1.639.062,00 |
| Ђ | ОСТАЛИ НЕТО ПРИМИЦИ | -84.062,00 | 15.938,00 | -924.062,00 |
| Е | НЕУТРОШЕНА СРЕДСТВА ИЗ РАНИЈЕГ ПЕРИОДА | 1.066.790,00 | 1.025.000,00 | 930.000,00 |
| **УКУПАН БУЏЕТ (Д+9+Е)** | | **68.585.164,00** | **74.171.235,00** | **84.775.244,00** |

1. **Подаци о јавном дугу, датим гаранцијама и судским споровима Града Бијељина**

|  |  |  |  |
| --- | --- | --- | --- |
| *Табела 5.: Стање кредитног задужења Града Бијељина на 31.12.2024.године* | | | |
| **1. Дугорочни кредити код домаћих комерцијалних банака** | | | |
| Износ кредита (КМ) | Каматни услови | Рок отплате | Остатак дуга по главници у КМ |
| 6.000.000,00 | 6мЕУРИБОР+6,41% | 2025 | 300.000,44 |
| 4.000.000,00 | ФИКСНА 3,65% | 2027 | 1.216.798,30 |
| 5.000.000,00 | ФИКСНА 3,24% | 2030 | 2.903.147,21 |
| 7.000.000,00 | ФИКСНА 2,59% | 2029 | 4.041.074,72 |
| 6.000.000,00 | ФИКСНА 2,53% | 2029 | 3.888.770,63 |
| 7.000.000,00 | ФИКСНА 4,95% | 2030 | 5.368.403,56 |
| 1.029.089,55 | ФИКСНА 3,00% | 2025 | 570754,55 |
| УКУПНО | | | 18.288.949,41 |
|  |  |  |  |
|  | | | |
| **2. Кредит - Свјетска банка** | | | |
| Износ кредита | Каматни услови | Рок отплате | Остатак дуга по главници у КМ |
| 596.369,90 КМ (345.000 USD) | БЕЗ КАМАТЕ | 2030 | 168.541,47 |
|  |  |  |  |
| **3. Кредит - WB IDA 5529** | | | |
| Износ кредита (SDR) | Каматни услови | Рок отплате | Остатак дуга по главници у КМ |
| 584.029,32 | 1,25% | 2047 | 1.188.132,95 |

*Табела 6: Гаранције Града Бијељина на дан 31.12.2024. године*

|  |  |  |  |  |
| --- | --- | --- | --- | --- |
| **Основ издавања гаранција** | **Корисник гаранције** | **Период важења** | **Почетно задужење по гаранцији** | **Остатак дуга** |
| Пројекат управљања чврстим отпадом "Еко-Деп" | Свјетска банка | 2010-2027 | 1.064.555,00 (SDR) | 156.565,00 (SDR) |
| Пројекат управљања чврстим отпадом "Еко-Деп" | Свјетска банка | 2013-2025 | 1.109.520,00 (SDR) | 55.470,00 (SDR) |
| Пројекат управљања чврстим отпадом "Еко-Деп" | Свјетска банка | 2016-2028 | 670.000,00 (EUR) | 223.325,00 (EUR) |
| Систем отпадних вода - АД Водовод и канализација | EBRD | 2012-2025 | 5.000.000,00 (EUR) | 421.811,37 (EUR) |
| ЈУ Бања Дворови | Нова банка | 2018-2028 | 1.287.683,55 (КМ) | 649.233,43 (КМ) |
| експропријација | Нова банка | 2024 |  | 388.811,00 (KM) |
| јавне набавке |  |  |  | 1.614.349,74 (КМ) |

|  |  |  |
| --- | --- | --- |
| *Табела 7: Преглед судских спорова на дан 31.12.2024. године (у КМ)* | | |
| **БРОЈ АКТИВНИХ ПОСТУПАКА** | **ПРОЦЈЕНА ИСХОДА ПОСТУПКА** | **ИЗНОС ГЛАВНИЦЕ** |
| 85 | НА ШТЕТУ ГРАДА БИЈЕЉИНА | 5.199.985,80 |

1. **Приједлог мјера за измирење обавеза**

Као што је наведено у тачки 2.Б)овог Плана, Град Бијељина за 2024. годину остварио позитивну разлику у финансирању/суфицит у износу **7.521.307 КМ**. У 2024. години је за 4.278.051 КМ остварено више прихода и примитака него што је планирано. Осим тога на остварени суфицит је утицало и то што се сви расходи и издаци који су планирани првим планом буџета за 2024.годину нису реализовали до краја године, те је на расходима и издацима евидентирано за 3.243.257 КМ мање расхода него то је планирано. Умјесто тога, током године дошло је до стварања расхода који нису планирани у првом плану буџета.

Имајући у виду финансијски капацитет Града, измиривање обавеза, које су описане у тачки 3.А) овог Плана, у износу **9.505.444,29 KM**, гдје постоје обезбјеђена буџетска средства, планирано је из властитих средстава у наредне три године, тако што ће се у том периоду вршити уштеде. Планирано је да се у 2025.години измири приближно 1,5 мил, а током 2026. и 2027. године по 4 мил.

Такође, и измиривање обавеза, које су описане у тачки 3.Б) овог Плана, у износу **2.592.370,73 KM**, које су створене изнад висине расположивих средстава утврђених буџетом, планирано је из властитих средстава у 2025.години. Буџетска средства за евидентирање издатака по основу ових обавеза, која нису планирана у Буџету за 2025.годину, планираће се приликом израде Ребаланса буџета за 2025.годину.

ГРАДОНАЧЕЛНИК

ГРАДА БИЈЕЉИНА

Љубиша Петровић